EU-parlamentsmedlem Ole Christensen fra Brovst har hævet diætpenge for et møde, som han kun deltog i i få minutter.

Udbetalingen af diæter til EU-politikere er igen kommet i fokus. Denne gang er Ole Christensen (A) fra Brovst måske kommet lovligt let til diæt pengene. Det skriver P4 Nordjylland. Flere gange er det set, at EU-politikere har hævet penge for møder, de ikke deltager i. Og den praksis fortsætter tilsyneladende. Ole Christensen fra Brovst, der sidder i EU-parlamentet, hævede diæter for at deltage i et møde, som han gik fra igen umiddelbart efter. Det skete i mandags, da parlamentsmedlem Ole Christensen gik til møde i Strassburg, men forlod bygningen få minutter senere. EU-parlamentsmedlemmer kan hæve 2000 kroner i diæt. - Jeg har været til møde siden i morges, så det synes jeg er helt i orden, forsvarer Ole Christensen sig med over for P4 Nordjylland.